ส่วนที่ 1

ข้อมูลสรุป (Executive Summary)

บมจ. อมตะ คอร์ปอเรชัน (เปลี่ยนชื่อจาก บมจ. บางปะกง อินดัสเตรียล ปาร์ค 2 เมื่อวันที่ 13
มิถุนายน 2543) บริษัทย่อยและบริษัทร่วมดำเนินธุรกิจด้านการพัฒนาที่ดิน
พร้อมระบบสาธารณูปโภคที่จำเป็นตามมาตรฐานและระเบียบของการนิคมอุตสาหกรรมแห่งประเทศไทย
(กนอ.) และให้ความสำคัญต่อการเป็นเมืองอุตสาหกรรมที่สมบูรณ์แบบ
โดยเน้นการบริการแก่ลูกค้าในนิคมฯของบริษัทและบริษัทย่อยเป็นหลัก ธุรกิจของบริษัท
สามารถแบ่งเป็นกลุ่มใหญ่ๆได้ดังนี้

1.  กลุ่มนิคมอุตสาหกรรม ประกอบด้วย

    -   บมจ.อมตะ คอร์ปอเรชัน ดำเนินกิจการพัฒนา นิคมอุตสาหกรรมอมตะนคร ใน Zone 2

    -   บริษัท อมตะ ซิตี้ จำกัด ดำเนินกิจการพัฒนา นิคมอุตสาหกรรมอมตะ ซิตี้ ใน Zone 3

    -   บริษัท อมตะ (เวียตนาม) จำกัด ดำเนินกิจการพัฒนา นิคมอุตสาหกรรมอมตะซิตี้
        (เบียนหัว)ในประเทศเวียดนาม

    -   บริษัท อมตะ ดองกั้ว จำกัด จะดำเนินกิจการพัฒนานิคมอุตสาหกรรม Petro-chemical
        complex ในประเทศเวียดนาม

2.  กลุ่มสาธารณูปโภค ประกอบด้วย

-   บริษัทอมตะ เพาเวอร์ จำกัด
    ได้ร่วมทุนจัดตั้งบริษัทในการจำหน่ายกระแสไฟฟ้าและไอน้ำทั้งในและต่างประเทศ

-   บริษัท อมตะ ควอลิตี้ วอเตอร์ จำกัด ประกอบกิจการผลิต, จำหน่ายผลิตภัณฑ์ต่าง ๆ
    ที่เกี่ยวกับน้ำ

-   บริษัท อมตะ จัดจำหน่ายก๊าซธรรมชาติ จำกัด (Amata NGD) จำหน่ายก๊าซธรรมชาติ

3.  กลุ่มให้บริการ ประกอบด้วย

    -   บริษัท อมตะ ดีเวลลอปเมนท์
        จำกัดประกอบธุรกิจอาคารที่พักอาศัยในนิคมอุตสาหกรรมอมตะนคร

    -   บริษัท อมตะ แมนชั่น เซอร์วิส จำกัด
        ประกอบธุรกิจดูแลทรัพย์สินส่วนกลางของอมตะแมนชั่น

    -   บริษัท อมตะ ฟาซิลิตี้ เซอร์วิส จำกัด ประกอบกิจการให้บริการดูแลพื้นที่ส่วนกลาง,
        จัดเก็บขยะมูลฝอยและจัดหาสิ่งอำนวยความสะดวกให้กับผู้ประกอบการในรูปแบบ Multi
        Service

    -   บริษัท อมตะ-ซัมมิท เรดดี้ บิลท์ จำกัด ให้บริการสร้างโรงงานสำเร็จรูป
        เพื่อเช่าและขาย

    -   บริษัท เวีย โลจิสติกส์ จำกัด ให้บริการคลังสินค้าและขนส่งสินค้า

    -   บริษัท เวีย ทรานส์ จำกัด
        ให้บริการขนส่งไม่ประจำทางด้วยรถที่ใช้ในการขนส่งสัตว์,สิ่งของ

    -   บริษัท อมตะ เฮ็ลธ์ เซอร์วิส จำกัด ให้บริการรักษาคนไข้และผู้ป่วยเจ็บ
        ให้บริการตรวจสุขภาพ รับทำการอบรมทางด้านวิชาการ
        ความปลอดภัยและสุขภาพเกี่ยวกับการแพทย์ การอนามัย

    -   บริษัท อมตะ คอนโดทาวน์ ระยอง จำกัด ประกอบกิจการขายหรือให้เช่าคอนโดมิเนียม
        ในนิคมอุตสาหกรรมอมตะซิตี้ ลงทุนโดยบริษัท อมตะ ซิตี้ จำกัด ซึ่งเป็นบริษัทย่อย
        ของบมจ. อมตะ คอร์ปอเรชัน

ภาวการณ์แข่งขันของอุสาหกรรมการทำนิคมอุตสาหกรรมจะแข่งขันกันตาม Zone
ที่ได้รับการส่งเสริมการลงทุน ในปี 2548นิคมอุตสาหกรรมของกลุ่มอมตะ
ครองส่วนแบ่งการตลาดสูงถึง ร้อยละ 37
เนื่องจากธุรกิจนี้อาศัยเม็ดเงินการลงทุนโดยตรงจากต่างชาติ
ดังนั้นความเสี่ยงจะเกิดขึ้นถ้าเกิดความไม่เชื่อมั่นของนักลงทุนจากต่างชาติ

ในปี 2548 อมตะมีกำไร สูงสุดนับแต่ตั้งบริษัทมา 17 ปี ขายที่ดินเพื่ออุตสาหกรรมทั้งประเทศ
อมตะขายที่ดินได้ 1,479 ไร่ สูงขึ้น 46.87 % จากปี 2547 ที่ขายได้ 1,007 ไร่
รายได้รวมทั้งหมด 4,439 ล้านบาท เพิ่มขึ้นจากรายได้รวมทั้งหมด 3,010 ล้านบาทในปี 2547
กำไรสุทธิเท่ากับ1,079 ล้านบาท เพิ่มขึ้นจาก 927 ล้านบาทในปี 2547 กำไรต่อหุ้นเท่ากับ 1.01
บาทในปี 2548 เทียบกับ 0.87 บาทในปี 2547 บริษัทมี D/E ratio ณ 31 ธันวาคม 2548
เท่ากับ 0.84 เท่า ซึ่งน้อยมากถ้าเทียบกับกิจการอื่น

ในปี 2549 อมตะมีแผนงานดังนี้ 1)ขยายพื้นที่ในนิคมอุตสาหกรรมที่มีอยู่แล้ว,
2)เพิ่มประสิทธิภาพการทำงานและผลงาน, 3)หาโอกาสทางธุรกิจใหม่ๆที่ก่อให้เกิดรายได้ประจำ